จุดเล็กๆสีขาวขนาด1-2มิล ขึ้นที่ผิวแขนและขาค่ะ กำลังกระจายเพิ่มจุดขาวๆขึ้นเรื่อยๆ แต่ไม่เหมือนพวกเกลื้อนน้ำนม คล้ายๆกะแต่เป็นสีขาวและขึ้นที่แขนกับขาค่ะ กังวลมากเพราะกำลังเพิ่มจุดขึ้นค่ะ เริ่มจากขาวจางๆก่อนแล้วเป็นรอยจุดขาวชัดเจนเลยค่ะ
สวัสดีค่ะ จุดเล็กๆวงกลมสีขาวขึ้นที่แขนและขาดังกล่าวมานั้น อาจจะเกิดจากโรคด่างขาว โรคความผิดปกติของเม็ดสี การถูกทำลายของเม็ดสีจากการสัมผัสสารเคมีบางชนิด หรือการติดเชื้อราเช่น เกลื้อนที่ผิวหนัง หรือเป็นรอยขาวตามหลังการอักเสบของผิวหนัง เป็นต้นเบื้องต้นใช้น้ำเปล่าสะอาดล้างภายนอก ไม่ไปแกะเกาบริเวณที่เป็น เพราะในโรคบางชนิดการไปแกะเกาจะทำให้รอยโรคลามมากขึ้นได้ใช้น้ำเปล่าสะอาดล้าง ใช้ครีมบำรุงหรือครีมกันแดดทาผิวได้ตามปกติควรไปพบแพทย์เพื่อตรวจเพิ่มเติมถ้าผื่นขาวดังกล่าวลุกลาม ขยายตัวเร็ว หรือมีอาการคันระคายเคืองมาก